DUX LEERDER 2016
Nastassja sien haarself al as ’n forensiese speurder
Beeld | 5 Jan 2017 | Susan Cilliers Nastassja Sweeney van die Hoërskool Stella in Noordwes by Pink tydens ’n nasionale perdrykompetisie in 2015.
lees artikel in Beeld
Nastassja Sweeney lees graag speurverhale.
Maar sy wil die wetenskap inspan om self speurder te wees.
Dié 18-jarige oudleerling van die Hoërskool Stella in Noordwes droom al oor die dag wanneer sy in ’n wit jas in ’n laboratorium sal werk om misdade deur forensiese ontledings te help oplos.
Nastassja begin vanjaar met haar BSc-studie aan die Noordwes-Universiteit se Potchefstroom-kampus om dié droom te bewaarheid. Haar plek is reeds bespreek in die Kasteel-koshuis.
Nastassja het agt onderskeidings gekry: in Afrikaans huistaal, Engels eerste addisionele taal, wiskunde, fisiese wetenskap, lewenswetenskap, inligtingstegnologie, rekeningkunde en lewensoriëntering.
Wanneer dié oudste van vyf kinders nie met haar neus in die boeke of op die skoolbanke gesit het nie, het sy hip hop-danse gedoen of aan uithouperderitte deelgeneem. “My perd is ongelukkig onlangs verkoop,” sê sy. Sy het ook in haar skool se bestuurskomitee gedien.
Nastassja se pa, Edward, is ’n verkoopsbestuurder en haar ma, Sheila Williams, is sekretaresse van die Stella-beesfees.
Nastassja het vir die eksamen voorberei deur ou vraestelle te beantwoord. “In die eksamen het ek weer deur my handboeke gegaan en oefeninge uit die handboeke gedoen.”
Hoërskool spog met 'n 100% slaagsyfer vir die afgelope 23 jaar.
22 kandidate het in 2017 hul matriekeksamen geslaag.
Suna Swanepoel is die skool se Dux leerder met 'n gemiddeld van 92.67% en 8 vakonderskeidings. Sy eindig ook 4de in die Noordwes Provinsie met die gemiddeld.
Baie geluk aan elke leerder ons is baie trots op julle. Baie dankie ook aan elke onderwyser se harde werk.
Hoërskool Stella, altyd trots!
Die Orde van die Ster word aan die einde van elke kwartaal aan die eerste drie klasposisies van elk graad toegeken